Burjassot continua les reunions de treball per al desenvolupament del Pla Municipal d’Igualtat i Inclusió del Poble Gitano
2025-07-24

Des de l’àrea de Benestar social de l’Ajuntament de Burjassot, dirigida per Juan Gabriel Sánchez i a través de les Regidories de Serveis Socials i Educació, dirigides per Manuela Carrero, es treballa de manera constant i multidisciplinària perquè tots els col·lectius del municipi se senten part del mateix i, a l’una, integrats en cada acció que es desenvolupa des del Consistori.

Així, recentmemt, i en el marc del disseny del Pla Municipal d’Igualtat i Inclusió del Poble Gitano de Burjassot, s’ha celebrat una reunió de treball amb representants de les entitats gitanes del municipi i el personal tècnic municipal de Serveis Socials i Educació; reunió en la qual també han sigut presents tots dos regidors.

Durant la reunió, es van tractar aquells temes que són d’interés per a totes dues parts, com ara la mediació intercultural, l’educació, formació i l’ocupació, l’oci i la cultura o la salut i el benestar. Així mateix, també es va parlar sobre desenvolupament intercultural, dona, convivència, participació i promoció comunitària.